กลุ่มธุรกิจใดของ AIS ที่มีรายได้เติบโตกว่า 19% ในปี 2565
1. ธุรกิจดิจิทัลเซอร์วิส
2. ธุรกิจอินเทอร์เน็ตความเร็วสูง
3. ธุรกิจบริการลูกค้าองค์กร
4. ธุรกิจโทรศัพท์เคลื่อนที่
ข้อที่ถูกต้องคือ 2.  เนื่องจาก เพราะกลุ่มธุรกิจของ AIS ที่มีรายได้เติบโตกว่า 19% ในปี 2565 คือ ธุรกิจอินเทอร์เน็ตความเร็วสูง โดย AIS Fiber ซึ่งนับเป็นการเติบโตเหนืออุตสาหกรรม ด้านลูกค้ามีจำนวนเพิ่มขึ้นกว่า 390,000 ราย ทำให้ลูกค้ารวมอยู่ที่ 2.2 ล้านราย ครองส่วนแบ่งการตลาดที่ 16%

ด้วยความมุ่งมั่นในการยกระดับตลาดเน็ตบ้านด้วยการสร้างมาตรฐานการแข่งขันให้เกิดขึ้นอยู่ตลอดเวลา ทั้งเทคโนโลยีด้านคุณภาพอย่างการเปิดให้บริการ อินเทอร์เน็ตความเร็วสูงแบบไร้สาย หรือ Fixed Wireless Access (FWA) ด้วยเทคโนโลยี 5G mmWave เป็นครั้งแรกในไทย

การร่วมมือ NOKIA ทดลองเทคโนโลยี 25G PON ครั้งแรกในเอเชีย เพื่อนำเสนอบริการอินเทอร์เน็ตความเร็วสูงพิเศษ และ AIS Fiber ยังเป็นผู้เล่นรายแรกในไทยที่เปิดให้บริการ 2Gbps

ท่ามกลางความท้าทายในการดำเนินธุรกิจตลอดทั้งปี 2565 ที่ผ่านมา ทั้งภาวะการแข่งขันของตลาดที่รุนแรง อัตราเงินเฟ้อสูงที่ส่งผลต่อต้นทุนพลังงานและกำลังซื้อผู้บริโภค รวมถึงภาวะเศรษฐกิจโลกที่มีแนวโน้มชะลอตัว อย่างไรก็ดี ด้วยเป้าหมายที่ชัดเจน ทำให้ AIS ยังคงทำผลงานได้เป็นที่น่าพอใจ ทั้งในเชิงรายได้และจำนวนผู้ใช้บริการ พร้อมยังคงสถานะทางการเงินที่แข็งแกร่งที่สุดในอุตสาหกรรม

สำหรับผลประกอบการของปี 2565 AIS ทำรายได้รวม 185,485 ล้านบาท เติบโต 2.3% เมื่อเทียบกับปี 2564  และมีกำไรสุทธิ 26,011 ล้านบาท ลดลงเล็กน้อย 3.4% เมื่อเทียบกับปี 2564 ปัจจัยหลักมาจากในฝั่งของต้นทุนที่เจอความท้าทายจากราคาพลังงานและเงินเฟ้อ แต่ด้วยการบริหารจัดการต้นทุนอย่างเหมาะสม ทำให้มี EBITDA อยู่ที่ 89,731 ล้านบาท ลดลง 1.8% จากปี 2564 พร้อมจ่ายเงินปันผลจากผลประกอบการครึ่งปีหลังที่ 4.24 บาทต่อหุ้น